hu id hu es hu hu hu hu hu hu hu hu hu en es hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu es hu hu hu hu hu hu hu hu hu hu hu hu hu hu hu hu hu hu en en en en en en en en en de ru ru ru ru ru ja hu hu hu hu hu hu hu en en vo de hu de hu de hu hu hu hu hu hu hu
Les 2 Alpes - 225km - Travelex.si | A legjobb síutak Franciaországba - síelőktől síelőknek
Les Orres - 100km Isola - 120km La Rosiére - 152km Les 2 Alpes - 225km Briancon Serre-Chevalier - 250km Alpe d Huez - 250km Grand Massif - 265km Tignes - 300km Les Sybelles - 310km Mont Blanc - 445km 3 Völgy - 600km
Foglalás - Befizetés Buszos utasainknak Sí, snowboard oktatás Sí, snowboard bérlés Biztosítás
Programjaink Rövidfilmek sítúráinkról Free ride A fekete pályák ördögeinek! Party a hegyen Éttermi ajánló a síterepeken Pöti Franszia kiejtéstan Tomorrowland Winter
Rólunk Programjaink A Francia Alpok
A világ legjobb sípályáit találjátok fent a gleccseren
Még augusztus végén is síelünk itt fent
Tökéletes a hó állaga, a hideg miatt nem tapadnak össze a hópelyhek
emiatt nem lesz buckás a pálya
A szembelévő hegygerinc Franciaország legnagyobb nemzeti parkjának a határa
A leghóbiztosabb síterep egész Franciaországban
3600 méterről 1200 méterre csúszhatsz le megállás nélkül
csak mondom, ez 2,4 kilométer(!) szintkülönbséget jelent
Azon a bal felső hegyen bizony le lehet csúszni
Márciusi végén a legideálisabbak a feltételek
Csupa 3000 méter feletti csúcs
A legörültebb extrémsportokat űzik itt
A fickó 80-nal száguld le fejjel lefelé, léccel a lábán, 50m magasan
Les 2 Alpes városának látképe, szemben Alpe dHuez csúcsával
Magashegyi játszótér felnőtteknek :)
A Le Pano bárban minden nap szétbulizzák magukat az érdemesek
2600 méterről érdekes tud lenni a hazajutás a dolgavégeztével
Még egy 1000 méter szintkülönbséget le kell küzdeni
Mikor először buliztam itt, az egyik éttermi asztalra volt feltéve a keverőpult az akkor még szerény kis hüttében, és nagyjából 7-en táncikáltunk..
Hehejj! Ez a koccintás egy pohár pezsgővel programunk
A buliba menet előtt vendégeink vagytok
A városban lent pedig már sülnek a húsok
A grillparty a legkedveltebb programunk
A jégpálya felett szoktunk grillezni
így aki nem fáradt el az egész napos csúszásban, korcsolyázva eheti a gyöngyhagymát..
Aki pihenne, persze le is ület
A grillezés általában a közeli Umbrella bárban ér véget
A Party a hegyen menüpontban olvashattok róla
Majd még egy felvonó, egy csúszás..
és otthon is vagyunk
Közben odafent, 3600 méteren, a Nap sugarai ismét éledezni kezdenek
a körforgás sosem ér véget
Szállások és árak megtekintése
Les 2 Alpes - 225km
Itt a magasság az úr, a környező hegyek 4000 méter fölé nyúlnak! Les 2 Alpes hatalmas gleccsereinek köszönhetően augusztusban is síelünk itt, Európa egyik utolsó téli nyári síparadicsomában!
A csúcsig Franciaország legmagasabb gleccservasútja, a Dome Express zakatol velünk a hegy gyomrában. Itt, 3000 méter felett már széles gleccserpályák terülnek el, ahol valóban mindig jó a hó és alig van a bucka a nap végére. Délelőtt 10-11 óra felé a Signal pálya a világ legjobbjai közé tartozik, míg a legtetején a Lauze 100-ból 100-szor volt tökéletes, sima és havas (egész évben havas...:)
No, de végre egy kicsit lejjebb ereszkedve is ezerféle lejtő tekergőzik, északnyugati délnyugati fekvéssel. A városhoz közeledve a Cretes nevű zseniális pálya húzódik, ahol gyakorlatilag bármit be lehet gyakorolni vagy oktatni, mert rövid meredekebb induló után kiszélesedik és megszelídül. Minden nap ratrakolják és ultragyors 8 üléses felvonó visz fel rá. A hazacsúszáshoz pedig két alternatívánk van, vagy megküzdünk az ördögi feketékkel, vagy könnyebb kék, zöld pályákat választ a nap végére megfáradt versenyzőnk.
És igen, Les 2 Alpes az a síterep ahol 2,2 km-es szintkülönbséget lecsatolás nélkül tudsz megtenni. 208 hóágyú garantálja a 100 pálya tökéletes állapotát.
Ha pályán kívüli síelés érdekel valakit, Les 2 Alpes a legjobb választása, mert rengeteg lehetőséget kínál ez a magasság. Igazából mi sem a zöld pályák miatt költöztük ide...
Nagyobb létszámú heteken túrát szervezünk egy napra a szomszédos Alpe d'Huez sípályáira (1120 - 3330 méter), amely a leghosszabb fekete pályával büszkélkedhet a világon (16 km!). Bérletünk ide is érvényes 2 napra.
Kedvencünk, otthonunk. Már több mint 10000-en jöttetek el ide hozzánk. Minden évben igyekszünk a legtöbbet, a legjobbat megmutatni Nektek Les 2 Alpes-ból, hisz oly sok szép és jó van erre. Végtelen free ride útvonalat ismerünk, lavina-ismereti oktatást tartunk, sít és snowboard-ot oktatunk. Együtt pezsgőzünk veletek 2600 méteren a Le Pano hatalmas buliján, ahol délután 3-tól tombolja ki magát a nagyérdemű. Ígérjük nem lesz ciki kabinos felvonóval lejönni, ha túl jól sikerült a buli... Allan, a residens DJ, esténként a saját kis bárjában lent a városban - JukeBoxx - egyébként még jobb zenét játszik! Egy átsíelt Les 2 Alpes-i nap után, avagy a Pano-s buli folytatásaképp este 7-ig a pályák aljában Nico vezérletével nemzetközi ereszd el a hajam partyra hívunk Titeket az Umbrella Bar-ba. Őrült(en jó) muzsika, csinos csaposlányok, sármos nagyfőnök és mulatni vágyók egész serege vár. A síoktatók és felvonókezelők is itt engedik ki a fáradt gőzt.
Szeretjük Les 2 Alpes meghitt francia éttermeit, angol sörbárjait, fura hippi kocsmáit. Élőzenét hallgathatunk, vagy rophatjuk hajnalig valamelyik diszkóban. Bowlingozhatunk, elmehetünk motorosszán túrára, paplanernyővel repkedhetünk a város felett...
És persze lélegzet-elállító panorámák, sokfajta, jó minőségű pályaszállások, kiváló ár-érték arány :), blablabla...
Szóval Les 2 Alpes. Gyertek el ide hozzánk!
Sítérkép: Les 2 Alpes - 225km
A pályarendszer magassága: 1300m - 3600m
Íme 2016-ban forgatott zseniális kisfilmünk Les 2 Alpes-ról!